BAA Eronga 3 milliard dollar miqdoridagi muzlatilgan neft qarzlarini to‘ladi. Bu haqda “Vesti Ekonomika” nashri Eron Markaziy bankining rahbari Valiulloh Saifga iqtibos keltirgan holda xabar berdi. “BAAning milliy neft kompaniyasi hozircha qarzining 50 foizi – 3 milliard dollarga yaqin mablag‘ni qaytardi, qolgan qismini esa sekin-astalik bilan qaytarib olamiz”, - deya qayd etdi Saif. MB rahbari, shuningdek, Yevropa kompaniyalari neft qarzlarini Italiyadagi boshqaruvchilar hisobiga o‘tkazishni boshlaganini ta’kidladi. Eron olingan sanksiyalar bilan birga 32,6 milliard dollar hisobidagi avval muzlatilgan aktivlarni qaytirib olishi kerak. Avvalroq, Shana agentligi Eronga Royal Dutch Shelldan pul tushayotgani haqida xabar bergandi. Ulkan ingliz-golland neft-gaz kompaniyasi Eronga sanksiyalar kiritilgunga qadar to‘lay olmagan qarzlarini qaytarishni boshlagan. Eslatib o‘tamiz, Shell Erondan 2,3 milliard dollar qarzdor.